**ԱՄՓՈՓԱԹԵՐԹ-2**

**«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆԻՑ ԱՐՏԱՀԱՆՎՈՂ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔՈՎ ՏԱՐԱՆՑԻԿ ՓՈԽԱԴՐՎՈՂ ԶԳԱՅՈՒՆ ԱՊՐԱՆՔՆԵՐԻ ՑԱՆԿԸ ՀԱՍՏԱՏԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **ՀՀ պետական եկամուտների կոմիտե** |  **19.05.2023թ.** |
| **N 01/3-2/30274-2023** |
| Նախագծի 3-րդ կետը շարադրել հետևյալ խմբագրությամբ՝ Սույն որոշումը չի տարածվում ֆիզիկական անձանց կողմից սույն որոշման 1-ին կետով հաստատված ցանկի, ինչպես նաև Հայաստանի Հանրապետության կառավարության առ 13.02.2020թ. թիվ 171-Ն որոշման հավելված 1-ով սահմանված ակնհայտ առևտրային չափաքանակները չգերազանցող անձնական օգտագործման ապրանքների՝ Հայաստանի Հանրապետությունից արտահանման կամ դրանց տարանցիկ փոխադրման վրա։ |  **Ընդունվել է։** **Կատարվել է փոփոխություն։**  |
| Միաժամանակ, առաջարկում ենք Նախագծի 1-ին կետով հաստատված ցանկում ներառել նաև հետևյալ ապրանքները՝

|  |  |
| --- | --- |
| ԱՏԳ ԱԱ խումբ | Նկարագրություն |
| 8504 40 | տրանսֆորմատորներ էլեկտրական, ստատիկ էլեկտրական կերպափոխիչներ (օրինակ՝ ուղղիչներ), ինդուկտիվության կոճեր և դրոսելներ՝ կերպափոխիչներ ստատիկ |
| 8517 61 | բազային կայաններ |
| 8517 69 | բազային կայաններ՝ այլ |
| 8529 10 | ալեհավաքներ և ամեն տեսակի ալեհավաքային անդրադարձիչներ, այդ արտադրատեսակների հետ օգտագործվող մասեր |
| 8536 69 | էլեկտրական ապարատուրա կոմուտացիայի կամ էլեկտրական շղթաների պահպանման համար կամ էլեկտրական շղթաներին միացնելու համար կամ էլեկտրական շղթաներում (օրինակ` անջատիչներ, փոխարկիչներ, ընդհատիչներ, ռելե, հալուն ապահովիչներ, լարման թռիչքների մարիչներ, խրոցակների եղանիկներ և վարդակներ, էլեկտրական լամպերի կոթառներ և այլ միակցիչներ, միակցման տուփեր) 1000 Վ-ից ոչ ավելի լարման համար. օպտիկական մանրաթելերի համար միակցիչներ, թելքաօպտիկական լարանների կամ մալուխների համար՝ այլ |
| 8536 90 | էլեկտրական ապարատուրա կոմուտացիայի կամ էլեկտրական շղթաների պահպանման համար կամ էլեկտրական շղթաներին միացնելու համար կամ էլեկտրական շղթաներում (օրինակ` անջատիչներ, փոխարկիչներ, ընդհատիչներ, ռելե, հալուն ապահովիչներ, լարման թռիչքների մարիչներ, խրոցակների եղանիկներ եւ վարդակներ, էլեկտրական լամպերի կոթառներ և այլ միակցիչներ, միակցման տուփեր) 1000 Վ-ից ոչ ավելի լարման համար. օպտիկական մանրաթելերի համար միակցիչներ, թելքաօպտիկական լարանների կամ մալուխների համար՝ այլ սարքվածքներ |
| 8537 10 | Պուլտեր, պանելներ, բարձակներ, սեղաններ, բաշխիչ վահաններ և այլ հիմքեր էլեկտրական ապարատուրայի համար` սարքավորված 8535 կամ 8536 ապրանքային դիրքերում ընդգրկված երկու կամ ավելի սարքվածքներով, էլեկտրական հոսանքի ղեկավարման կամ բաշխման համար, այդ թվում` իրենց մեջ 90-րդ խմբի սարքերը կամ սարքվածքները և թվային ղեկավարման ապարատներն ընդգրկող, բացի 8517 ապրանքային դիրքի կոմուտացիոն սարքվածքներից՝ 1000 Վ-ից ոչ ավելի լարումով |
| 8541 10 | դիոդներ՝ բացի ֆոտոդիոդներից կամ լուսադիոդներից (LED) |
| 8541 29 | տրանզիստորներ՝ բացի լուսատրանզիստորներից՝այլ |
| 8807 30 | ինքնաթիռների, ուղղաթիռների կամ անօդաչու թռչող ապարատների այլ մասեր |
| 2710 19 8203919 90 0004011 30 0004016 99 9704911 99 0007007 21 8007019 63 0007311 00 1107616 99 9008205 59 8098412 21 8008412 39 0008413 30 8008419 50 0008419 81 2008421 99 0008424 10 0008424 90 0008481 10 9908481 20 1008481 20 9008481 80 7398481 80 7908481 80 9908483 40 5108484 20 0008484 90 0008504 10 8008528 42 9008531 20 2008537 10 9108537 10 9808539 31 9008802 30 0008807 10 0008807 20 0008807 30 0008807 90 0009020 00 0009025 90 0009029 10 0009031 80 3809032 10 8909032 89 000 | Նշված ԱՏԳ ԱԱ ծածկագրերով դասակարգվող ապրանքներ՝ նախատեսված օդանավերի և ավիացիայի համար |

 |  **Ընդունվել է։** **Ցանկը լրացվել է առաջարկվող տողերով։**  |
| ՀՀ բարձր տեխնոլոգիական արդյունաբերության նախարարություն | **19.05.2023.** |
| **N 01/17.1/5089-2023** |
| Օրենքի 6-րդ հոդվածի համաձայն **հսկվող ապրանքների և հսկվող ոչ նյութական արժեքների ցանկերը** հաստատում է Հայաստանի Հանրապետության կառավարությունը: Այս տեսանկյունից կարող ենք խնդիր ունենալ «Նորմատիվ իրավական ակտերի մասին» օրենքով նախատեսված լիազորող նորմերի հետ` նկատի ունենալով, որ Օրենքով կառավարությունը հաստատում է հսկվող ապրանքների, ինչպես նաև ոչ նյութական արժեքների ցանկերը, մինչդեռ նախագծով նախատեսվում է հաստատել այն ապրանքների ցանկը, որոնք որոշակի վերափոխման արդյունքում կարող են հանդիսանալ Օրենքի իմաստով հսկվող: Տվյալ դեպքում Օրենքով նման իրավասություն կառավարությանը վերապահված չէ:Նախագծի 2-րդ կետով սահմանվում է, որ վերը նշված ապրանքների արտահանումը Հայաստանի Հանրապետությունից կամ դրանց տարանցիկ փոխադրումը, **անկախ այն հանգամանքից** **տվյալ պահին հանդիսանում են հսկվող ապրանքներ թե ոչ**, պետք է իրականացվեն Օրենքով և դրանից բխող այլ իրավական ակտերով սահմանված ընթացակարգերով տրամադրված թույլտվության հիման վրա:Այս տեսանկյունից ևս կարող ենք խնդիր ունենալ Օրենքի կարգավորումների հետ․ մասնավորապես Օրենքի 9-րդ հոդվածի 1-ին մասի համաձայն Օրենքով սահմանված կարգով հսկվող ապրանքների արտահանումը և հսկվող ոչ նյութական արժեքների փոխանցումն իրականացվում են լիազոր մարմնի տրամադրած մեկանգամյա, անհատական, ընդհանուր թույլտվությունների հիման վրա:Նշված հոդվածի բովանդակությունից բխում է, որ Օրենքում թույլտվության տրամադրում նախատեսվել է միայն **հսկվող** ապրանքների **արտահանման,** ինչպես նաև **հսկվող** ոչ նյութական արժեքների **փոխանցման** համար:Նախագծի կարգավորումներից ստացվում է, որ թույլտվություն տրամադրելու համար նշանակություն չի ունենալու ապրանքները համարվում են հսկվող, թե ոչ՝ այսինքն կստեղծվի մի իրավիճակ, երբ ՀՀ կառավարության որոշմամբ թույլտվություն ստանալու պահանջ կնախատեսվի այն ապրանքների համար, որոնք Օրենքի իմաստով չեն համարվի հսկվող, իսկ վերջիններիս համար Օրենքով չի պահանջվում թույլտվության տրամադրում: Տվյալ դեպքում որոշակի հակասություն կառաջանա Օրենքի կարգավորումների հետ:Նշված հակասություններից խուսափելու նպատակով առաջարկում ենք հարցը կարգավորել Օրենքում, կատարելով համապատասխան փոփոխություններ, որից հետո ՀՀ կառավարության որոշմամբ ուղղակի սահմանել Հայաստանի Հանրապետության ազգային անվտանգության տեսանկյունից զգայուն այն ապրանքների ցանկը, որոնք որոշակի վերափոխման արդյունքում կարող են հանդիսանալ Օրենքի իմաստով հսկվող ապրանքներ: | **Ընդունվել է ի գիտություն։** |
| **ՀՀ արդարադատության նախարարություն** | **19.05.2023թ.** |
| **N /27.2/24841-2023** |
| «Հայաստանի Հանրապետությունից արտահանվող և Հայաստանի Հանրապետության տարածքով տարանցիկ փոխադրվող զգայուն ապրանքների ցանկը հաստատելու մասին» Հայաստանի Հանրապետության կառավարության որոշման նախագիծն անհրաժեշտ է Հայաստանի Հանրապետության արդարադատության նախարարություն ներկայացնել Հայաստանի Հանրապետության կառավարության 2021 թվականի փետրվարի 25-ի «Հայաստանի Հանրապետության կառավարության աշխատակարգը հաստատելու մասին» 252-Լ որոշման 17-րդ կետի պահանջներին համապատասխան՝ նախագիծը համաձայնեցնելով շահագրգիռ մարմինների հետ: |  **Ընդունվել է ի գիտություն։** |